Document ID: 31978D0415

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Απριλίου 1978 περί παροχής αδείας στα Κράτη μέλη να περιορίσουν την εμπορία δασικού πολλαπλασιαστικού υλικού που παράγεται στην Αυστρία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 64/404/ΕΟΚ του Συμβουλίου, της 14ης Ιουνίου 1966, περί εμπορίας δασικού πολλαπλασιαστικού υλικού(1), όπως τροποποιήθηκε τελευταία από την οδηγία 75/445/ΕΟΚ(2),
την απόφαση 78/262/ΕΟΚ του Συμβουλίου, της 6ης Μαρτίου 1978, περί ισοτιμίας του δασικού πολλαπλασιαστικού υλικού που παράγεται στην Αυστρία(3) και ιδίως το άρθρο 2 δεύτερη παύλα,
τις αιτήσεις που έχουν υποβληθεί από τα Κράτη μέλη,
Εκτιμώντας:
ότι σύμφωνα με το άρθρο 1 της προαναφερομένης αποφάσεως ορισμένο δασικό πολλαπλασιαστικό υλικό που παράγεται στην Αυστρία υπό ορισμένες προϋποθέσεις θεωρείται ισότιμο με το πολλαπλασιαστικό υλικό που παράγεται στην Κοινότητα και σύμφωνα με τις διατάξεις της οδηγίας 66/404/ΕΟΚ-
ότι, εν τούτοις, το άρθρο 2 δεύτερη παύλα της προαναφερομένης αποφάσεως προβλέπει ότι επιτρέπεται σε ένα Κράτος μέλος, κατόπιν αιτήσεώς του, να απαγορεύσει σε όλο ή τμήμα του εδάφους του την εμπορία του πολλαπλασιαστικού υλικού που προέρχεται από ορισμένα υλικά βάσεως ή από περιοχές προελεύσεως που ορίζονται στην προαναφερόμενη απόφαση, αν υπάρχουν ενδείξεις που εμπνέουν φόβο ότι η χρησιμοποίηση του εν λόγω πολλαπλασιαστικού υλικού, λόγω των γενετικών του ιδιοτήτων, θα έχει δυσμενή επίδραση στη δασοκομία του-
ότι τα Κράτη μέλη έχουν στη διάθεσή τους τέτοιες ενδείξεις και ότι αυτές δεν αποτελούν αντικείμενο αμφισβητήσεως-
ότι πρέπει προς τούτο να γίνουν δεκτές καθ' ολοκληρίαν οι αιτήσεις που υποβάλλονται από τα Κράτη μέλη-
ότι τα προβλεπόμενα στην παρούσα απόφαση μέτρα είναι σύμφωνα με την γνώμη της μονίμου επιτροπής σπόρων προς σπορά, και γεωργικών, δενδροκομικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπεται στα Κράτη μέλη να απαγορεύουν σε όλο ή τμήμα του εδάφους τους την εμπορία του πολλαπλασιαστικού υλικού ορισμένων ειδών που προέρχονται από περιοχές προελεύσεως που προβλέπονται στο παράρτημα.
Άρθρο 2
Η προβλεπόμενη στο άρθρο 1 άδεια ανακαλείται εφ' όσον διαπιστωθεί ότι δεν πληρούνται οι προϋποθέσεις χορηγήσεώς της.
Άρθρο 3
Τα Κράτη μέλη ανακοινώνουν στην Επιτροπή από πότε και με ποιους τρόπους κάνουν χρήση της αδείας που προβλέπεται στο άρθρο 1. Η Επιτροπή πληροφορεί σχετικά τα άλλα Κράτη μέλη.
Άρθρο 4
Η παρούσα απόφαση τίθεται σε ισχύ από 1ης Απριλίου 1978.
Άρθρο 5
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 14 Απριλίου 1978.

Labels: 3
16
18
6